Landsmenn er hvattir til að fara út með ílát og tína birkifræ sem nýtt verða til uppgræðslu. Verkefnisstjóri segir að markmiðið sé að safna jafn mörgum fræjum og á síðasta ári en þá tíndu landsmenn um 50 milljón fræ.
Það eru Skógræktin og Landgræðslan sem standa að átakinu. Söfnunin er liður í verkefni sem snýr að endurheimt birkiskóga, en þeir eru mikilvægur þáttur í uppgræðslu landsins. Það er Kristinn H. Þorsteinsson, framkvæmdastjóri Skógræktarfélags Kópavogs sem heldur utan um verkefnið.
Markmiðið í þessu átaki er að reyna að breiða út á ný birkiskóglendi sem þakti að minnsta kosti fjórðung landsins við landnám og reyna þá um leið að binda kolefni
Þetta er í annað skipti sem átakið fer fram en safna má birkifræi frá ágústlokum og fram í byrjun október.
Í fyrra þá söfnuðum við 274 kílóum af fræjum sem að segir nú kannski ekki öllum hvað það er mikið en í einu grammi erum við kannski með þúsund fræ. Við getum alveg reiknað með að í fyrra höfum við verið á bilinu 30-50 milljónir virkra fræja sem við höfum verið með og hafa öll saman farið út.
Kristinn hvetur alla til að taka þátt en nálgast má upplýsingar um verkefnið á birkiskógur.is
Við erum með söfnunarstaði, það er hægt að fá box og eru núna á leiðinni í verslanir, í Bónus og allar starfstöðvar Skógræktarinnar og Landgræðslunnar. -Myndir þú segja að þetta væri þá tilvalið fjölskyldusport núna með haustinu?- Já já
Landsmenn eru hvattir til að safna birkifræjum til landgræðslu. Landsátak er nú farið af stað í annað sinn en í fyrra söfnuðust um 50 milljón fræ sem komin eru í jörðu. 